Դու հիանալի ես

«Դու հիանալի ես», ՆՏՎ հեռուստաալիքի միջազգային հեռուստատեսային երաժշտական նախագիծ, որում կարող են իրենց մասնակցությունը ունենալ այն երեխաները, ովքեր մնացել են առանց իրենց ծնողների խնամակալության։

Նախագծի արտադրմամբ զբաղվում են «ՈւայԹ Մեդիա» և «ԿԹ Ստուդիա» ընկերությունները։

Հեռակա նախընտրական փուլերը սկսվել են 2016 թվականի դեկտեմբերին և ընթացել են ոչ միային Ռուսաստանի տարածքում, այլև նախկին ԽՍՀՄ-ի բոլոր երկրներում։ Մրցույթի առաջին փուլը մեկնարկվեց 2017 թվականի փետրվարի 11-ին ՆՏՎ հեռուստաալիքով։ Այդ օրվանից ՆՏՎ-ն պաշտոնապես դարձավ կենդանի ձայնի տարածք։

Նախագծի մասնակիցներ են համարվում մանկատան, գիշերօթիկ դպրոցների սաները և որդեգիր ու խնամակալական ընտանիքների զավակները, ովքեր 7-ից 18 տարիքային խմբին են պատկանում։

Եզրափակիչ համերգը տեղի է ունեցել 2017 թվականի մայիսի 26-ին (հեռուստաեթեր է դուրս եկել հաջորդ օրը) Կրեմլի Պետական պալատում։ Մրցույթում հաղթող է ճանաչվել 12-ամյա Վալերիա Ադլեյբան՝ Աբխազիայից։ «Մանկական Եվրատեսիլ երգի մրցույթ»-ի եզրափակիչ տեսակավորման փուլում հանդես գալու իրավունք է ստացել Կիրիլլ Եսինը, իսկ մանկական «Նոր Ալիք»-ում մասնակցելու հնարավորություն՝ Եվգենիյ Բոյցովը և Վալերիա Ադլեյբան։ Հանդիսատեսների համակրանքի մրցանակին արժանացավ Զոյա Չիժկովան։ Մյուս մասնակիցները նույնպես ստացան բազմազան մրցանակներ։ Դրանից բացի, որոշ մասնակիցներ կմասնակցեն «Республика ШКИД» մյուզիքլի բեմադրմանը։

2017 թվականի մայիսի 22-ին պրես-կոնֆերանս МИА «Ռուսաստանն այսօր» -ում, նախագծի պրոդյուսեր՝ Տիմուր Վայնշտեյնը հայտարարեց նախագծի շարունակության մասին։

«Դու հիանալի ես Պարեր» պարային մրցույթի պրեմիերան տեղի կունենա 2017 թվականի սեպտեմբերի 2-ին՝ ժամը 20:00-ին ՆՏՎ ալիքով։ Պարային մրցույթի հաղորդավարը Ալեքսանդր Օլեշկոն էր։

Կանոններ 
Մրցույթի առաջին փուլում մասնակիցների ելույթը գնահատում են ժյուրիի չորս անդամները։ Հավակնորդին մյուս փուլ անցկացնելու համար նրանք քվեարկում են մասնակցին՝ սևեռակը սեղմելով։ Առաջին փուլում պետք է հավաքել երեք ձայնից ոչ քիչ, այդ դեպքում բեմը գունավորվում է կանաչ գույնով։ Եթե մասնակիցը հավաքում է սահմանվածից քիչ ձայն, ապա բեմը գունավորվում է կարմիր գույնով և մասնակիցը դուրս է մնում մրցույթից։

Երկրորդ փուլում նույնպես հավակնորդը պետք է  հավաքի երեք ձայնից ոչ քիչ, ինչից հետո նա ուղևորվում է սպասասրահ։ Թողարկման ավարտին բոլոր ընտրված մասնակիցներից ժյուրիի ամեն մի անդամը մեկական ընտրություն է կատարում՝ ընտրված մասնակիցները կանցնեն եզրափակիչ։

Եզրափակչում հավակնորդները հայտնվում են սպասասրահում միայն այն դեպքում, եթե ժյուրիի բոլոր անդամները սեղմել են սևեռակները։ Թողարկման ավարտին ժյուրիի ամեն մի անդամ նորից պետք է մեկական մասնակից ընտրի, ովքեր եզրափակիչ անցնելու իրավունք են ստանում։

Մրցույթի հաղթողին ընտրում են հանդիսատեսները սմս-քվեարկության ուղիով։

Դու հիանալի ես և Դու հիանալի ես Պարեր նախագծերի ժյուրիներ 
Առաջին եթերաշրջանում ժյուրիի անդամներն էին՝ Մարգարիտա Սուխանկինան, կոմպոզիտոր և պրոդյուսեր Վիկտոր Դրոբըշը, երգչուհի Յոլկան և երգիչ Ստաս Պիեխան։

Նախագծի կազմակերպիչներ 
 ՆՏՎ հեռուստաալիք
 Սպուտնիկ (լրատվական գործակալություն)՝ տեղեկատվական գործակալություն և ռադիո

Ծանոթագրություններ

Արտաքին հղումներ 
 Էջ ՆՏՎ կայքում

Ռուսաստանի հեռուստահաղորդումներ